# Felisa Vidorreta Miruri

Felisa Vidaurreta Miruri (Logroño, Errioxa, 1890 – ibidem, 1936ko abuztuaren 20a) errioxar irakaslea izan zen, 1936ko gerran fusilatu zutena.

## Bizitza

Logroñon jaio zen 1890 urtean. Remigio Vidorreta eta Joaquina Miruriren alaba zen. Ezkongabea izan zen.
Logroñoko Magisteritza Eskolan historia irakaslea izan zen.
UGT sindikatuan afiliatuta egon zen, baita Ezker Errepublikanoa alderdian ere.
36ko Gerra Zibilaren altxamendua gertatu eta gutxira detenitu zuten; eta Abuztuaren 20an, Logroñoko kanposantuaren ormetan, erail egin zuten bere bi ikasleren ondoan.
Aquí nunca pasó nada liburuan, Jesus Vicente Aguirrek idatzia, Felisa Vidorretaren aipamen hauxe irakurri dezakegu 609. orrialdean Pilar Diez Bazok egina, beste hainbat atxiloturekin batera:
   «Gauak?... izugarriak ziren, egunak ere bai. Iristen zirenean autoak, sentitzen genituen, sarrailak, ahotsak... gizonezkoen aldetik gehiago. Baina iristen zirenean, eta zerrenda irakurri... Izututa geunden. Hala-hala, jantzi! Gauerdia pasata zen. Eta agurra, izugarria: “Hartu hau, eman halakoari, esan beste hori”... Garrasi, negar, besarkaden artean. Ikaragarria! Felisa Vidaurreta historia irakaslea ikusi nuen... Luisa Marin ateratzen, emakume zaharragoa, sozialista, zigarrogilea, emakume ona. Denok biziki maite genuen. Otilia Fernández maistrari, neskato bat utzi behar eta oihu egin zigun... Komunistak ziren Juanita Morenori eta bere lagun Segunditari (Segunda Arpón)... Juanita Morenok 5 puntuko izarra eman zidan bere amari oparitzeko. Joan nintzenean ezin izan nuen egin, emakume horren semea Domingo ere hil zutelako eta zoratu egin zelako. Nonbait ospitaleratu zuten. Segundita, Segunda Arponek 20 urte bete zituen egun horretan eta ekarri zizkioten opilak bertan utzi behar izan zituzten...»
La Barranka erakunde memorialistaren web orrian Felisaren heriotzaren testigantza ikaragarri hau irakurtzen dugu:
   Abuztuaren 20an, 19 gorpuen artean, emakume baten hilotza aurkitu zuten. Forensearen esanetara idazkari judizialak hauxe idatzi zuen:
   «“…50 urte inguruko emakume baten gorpua, dokumentaziorik gabe, eta Gurutze Gorriak adierazten duenez, Logroñoko Felisa Vidaurreta delako emakume batena da.” »
   Felisa Vidaurreta antza denez, Logroñoko jende guztiak ezagutzen omen zuen: andariok, forentseak ere bai. Ez daukate zalantzarik. Ez dute behar detaile gehiagorik. Goiza aurrera doa eta 18 gorpu gehiago daukate inskribatzeke.

## Aintzatespenak

* 2023ko otsail amaieran Logroñok memoria historikoarekin zuen zorra kitatu nahian, 1936ko errepresioan fusilatutako ia 400 pertsonak duindu zituen, tartean Felisa Vidaurreta Miruri.

## Erreferentziak

* 1 2 «Represión mujeres» www.bermemar.com (Noiz kontsultatua: 2024-10-30).
* 1 2 (Gaztelaniaz) Felisa Vidorreta Miruri – La Barranca. (Noiz kontsultatua: 2024-10-30).
* ↑ (Gaztelaniaz) Felisa VIDAURRETA MIRURI – Botones de nácar, contra el olvido. (Noiz kontsultatua: 2024-10-30).
* ↑ (Gaztelaniaz) Aquí nunca pasó nada ( Descargable) – La Barranca. (Noiz kontsultatua: 2024-10-30).
* ↑ (Gaztelaniaz) Las mujeres – La Barranca. (Noiz kontsultatua: 2024-10-30).
* ↑ (Gaztelaniaz) Campos, JAVIER. (2023-02-24). «Víctimas del franquismo en Logroño: las 'trece rosas rojas' riojanas» La Rioja (Noiz kontsultatua: 2024-10-30).

## Kanpo estekak

* La Barranca erakunde memorialista
* Logroñoko biktima guztiak oroitzeko orrialdea
* Datuak: Q130736351